РЕПУБЛИКА СРБИЈА

НАРОДНА СКУПШТИНА

01 Број 06-2/127-16

22. јун 2016. године

Б е о г р а д

**З А П И С Н И К**

**ПРВЕ СЕДНИЦЕ НАРОДНЕ СКУПШТИНЕ РЕПУБЛИКЕ СРБИЈЕ, ОДРЖАНЕ 3, 6. и 22. ЈУНА 2016. ГОДИНЕ**

Прва седница Народне скупштине почела је у 10 часова и 10 минута.

Првој седници Народне скупштине, у складу са чланом 3. Пословника Народне скупштине, председавао је Драгослав Мићуновић, најстарији народни посланик, коме су у раду помагали по један, најмлађи, народни посланик са четири изборне листе које су добиле највећи број посланичких места, и то: Ивана Николић, најмлађи народни посланик са Изборне листе АЛЕКСАНДАР ВУЧИЋ – СРБИЈА ПОБЕЂУЈЕ, Стефана Миладиновић, најмлађи народни посланик са Изборне листе ИВИЦА ДАЧИЋ – "Социјалистичка партија Србије (СПС), Јединствена Србија (ЈС) – Драган Марковић Палма", Александра Белачић, најмлађи народни посланик са Изборне листе ДР ВОЈИСЛАВ ШЕШЕЉ – СРПСКА РАДИКАЛНА СТРАНКА и Милош Бошковић, најмлађи народни посланик са Изборне листе ДОСТА ЈЕ БИЛО – САША РАДУЛОВИЋ, као и Бранко Маринковић, заменик генералног секретара Народне скупштине.

Отварајући Прву седницу Народне скупштине, председавајући је честитао народним посланицима на избору и поверењу које су им указали грађани Републике Србије и пожелео им успех у будућем раду, након чега је изведена химна "Боже правде".

Председавајући је обавестио да седници, поред народних посланика, присуствују и чланови Републичке изборне комисије.

Председавајући је обавестио да, према подацима којима располаже Служба Народне скупштине, Првој седници присуствује 201 народни посланик и да, сагласно члану 105. став 1. Устава Републике Србије и члану 88 став 5. Пословника Народне скупштине, постоје услови за рад и одлучивање.

Председавајући је подсетио да Народна скупштина на Првој седници ради по дневном реду који је одређен чланом 101. Устава Републике Србије, чланом 16. Закона о Народној скупштини и чланом 4. Пословника Народне скупштине.

Сагласно наведеним одредбама, тако одређени дневни ред је следећи:

**1. Потврђивање мандата народних посланика,**

**2. Избор председника Народне скупштине,**

**3. Избор потпредседника Народне скупштине,**

**4. Именовање генералног секретара Народне скупштине и**

**5. Избор чланова радних тела Народне скупштине.**

Затим је Народна скупштина прешла на рад по дневном реду.

**1. тачка дневног реда - ПОТВРЂИВАЊЕ МАНДАТА НАРОДНИХ ПОСЛАНИКА**

Председавајући је подсетио народне посланике на одредбе чл. 5. и 6. Пословника Народне скупштине, којима је прописан начин и поступак потврђивања мандата народних посланика у Народној скупштини, као и на одредбу члана 101. став 4. Устава Републике Србије, према којој је Народна скупштина конституисана потврђивањем мандата две трећине народних посланика.

Након тога, председавајући је предложио да се у Комисију за утврђивање сагласности уверења о избору за народног посланика са Извештајем Републичке изборне комисије о спроведеним изборима за народне посланике Народне скупштине, изаберу народни посланици:

1. Катарина Ракић, изабрана са Изборне листе АЛЕКСАНДАР ВУЧИЋ – СРБИЈА ПОБЕЂУЈЕ,

2. Марјана Мараш, изабрана са Изборне листе ИВИЦА ДАЧИЋ – „Социјалистичка партија Србије (СПС), Јединствена Србија (ЈС) – Драган Марковић Палма“ и

3. Наташа Јовановић, изабрана са Изборне листе ДР ВОЈИСЛАВ ШЕШЕЉ – СРПСКА РАДИКАЛНА СТРАНКА.

Народни посланици су, већином гласова (од 242 присутна народна посланика, 204 су гласала за, два против, седам се уздржало, а 29 није гласало), прихватили овај предлог, чиме је образована Комисија за утврђивање сагласности уверења о избору за народног посланика са Извештајем Републичке изборне комисије о спроведеним изборима за народне посланике Народне скупштине.

Председавајући је обавестио народне посланике да ће Комисија одмах одржати седницу у сали I у партеру, да прекида рад седнице до пријема Извештаја Комисије за утврђивање сагласности уверења о избору за народног посланика са Извештајем Републичке изборне комисије о спроведеним изборима за народне посланике Народне скупштине и да ће Народна скупштина са радом наставити након паузе од 30 минута.

После паузе, седница је настављена у 11 часова и 35 минута.

Председавајући је подсетио народне посланике да су уз сазив ове седнице примили Извештај Републичке изборне комисије о спроведеним изборима за народне посланике Народне скупштине, као и да им је, пре наставка седнице, уручен Извештај Комисије за утврђивање сагласности уверења о избору за народног посланика са Извештајем Републичке изборне комисије о спроведеним изборима за народне посланике Народне скупштине.

Након што је известилац Комисије, Катарина Ракић, обавестила да је свих 250 уверења о избору за народне посланике у сагласности са Извештајем Републичке изборне комисије о спроведеним изборима за народне посланике Народне скупштине, председавајући је, сагласно члану 27. став 5. Закона о избору народних посланика и члану 6. Пословника Народне скупштине, на основу Извештаја Комисије за утврђивање сагласности уверења о избору за народног посланика са Извештајем Републичке изборне комисије о спроведеним изборима за народне посланике Народне скупштине, констатовао да је Републичка изборна комисија поднела Извештај о спроведеним изборима и да је свих 250 уверења о избору за народне посланике у сагласности са Извештајем Републичке изборне комисије о спроведеним изборима за народне посланике Народне скупштине, чиме је потврђен мандат свим народним посланицима.

На тај начин, потврђен је мандат за 250 следећих народних посланика: Алексић Мирослав, Антић Александар, Арсеновић Константин, Арсић Верољуб, Атлагић проф. др Марко, Бабић Владо, Бајатовић Душан, Баришић Драгана, Бачевац др Муамер, Белачић Александра, Бечић мр Игор, Бићанин Милена, Благојевић Марко, Блажић др Бранислав, Богатиновић Жарко, Богдановић Горан, Богосављевић-Бошковић проф. др Снежана, Божић Ненад, Божовић Балша, Бојанић Зоран, Бојић Дубравко, Бојић проф. др Милован, Борковић Душан, Бошковић Милош, Броз Јосип, Буквић др Даница, Булатовић Славиша, Вељковић Драган, Виденовић Маја, Влаховић Соња, Врцељ Живко, Вујадиновић Милимир, Вујић Војислав, Вукадиновић Ђорђе, Вукомановић др Дијана, Вучковић Наташа, Гавриловић Марко, Гајић Горица, Гојковић Жика, Гојковић Маја, Грубор Борка, Грујић Младен, Давидовац Тијана, Дамјановић Миљан, Дачић Ивица, Делић Божидар, Драгишић проф. др Зоран, Дрецун Милован, Ђокић Звонимир, Ђукановић Владимир, Ђукић-Дејановић проф. др Славица, Ђурић Владимир, Ђуришић Марко, Ђуровић Александра, Жарић Ковачевић Јелена, Живковић Зоран, Жигманов Томислав, Заграђанин Владан, Зељуг Марко, Зукорлић Муамер, Имамовић Енис, Јанков Ратко, Јанчић Радован, Јањушевић Крсто, Јањушевић Марија, Јевђић Марија, Јевтић Јовица, Јевтовић Вукојичић Миланка, Јерков Александра, Јешић Горан, Јовановић Бранимир, Јовановић Драган, Јовановић Јадранка, Јовановић Сп. Наташа, Јовановић Ст. Наташа, Јовановић Чедомир, Јојић Петар, Јокић Михаило, Јоловић Никола, Југовић Александар, Каранац Јасмина, Карић Драгомир, Карић Иван, Карић Миланка, Кнежевић Блажа, Кнежевић Горан, Кнежевић проф. др Милан, Ковач Елвира, Ковачевић Борисав, Ковачевић Горан, Козић Светлана, Комленски Ђорђе, Компировић Станија, Константиновић Ненад, Кораћ др Жарко, Косанић Ђорђе, Костић Драгана, Костић мр Иван, Костић Радмило, Красић Зоран, Кривокапић Милован, Кркобабић Милан, Крлић Мирко, Кружевић Срђан, Лазански Мирослав, Лазић Нада, Лакатош Љибушка, Лакетић Дарко, Лапчевић Милан, Линта Миодраг, Љајић Расим, Љубеновић Томислав, Мајкић Александра, Малетић Александра, Малушић Љиљана, Мандић Момчило, Манојловић Иван, Мараш Марјана, Маринковић проф. др Владимир, Марјановић Весна, Маркићевић Мирослав, Марковић Александар, Марковић Весна, Марковић Драган, Мартиновић др Александар, Матић Верољуб, Мацура Татјана, Мачужић Маја, Мијаиловић Остоја, Мијатовић Јелена, Мијатовић др Милорад, Миладиновић Стефана, Милекић Зоран, Миленковић мр Марко, Милетић Милија, Милић Ненад, Милићевић Ђорђе, Милојевић Милосав, Милојичић Радослав, Мирчић Милорад, Мићин Жарко, Мићић Наташа, Мићуновић Драгољуб, Михаиловић Вацић Наташа, Михајловић Бранислав, Михајловић Љиљана, Михајловић Милетић, Михајловска Љупка, Младеновић Андреја, Мрдаковић Тодоровић Љубица, Мркоњић Милутин, Николић Горан, Николић Дејан, Николић Ивана, Николић Јасмина, Николић Вукајловић Весна, Николић Павловић Светлана, Ного Срђан, Обрадовић Богдан, Обрадовић Бошко, Обрадовић проф. др Жарко, Обрадовић Јасмина, Обрадовић Марија, Огњановић Оливера, Омеровић Мехо, Орлић Владимир, Остојић Јово, Павловић Душан, Павловић Соња, Пајтић Бојан, Палалић Јован, Пантић Пиља Биљана, Пантовић Огњен, Папуга Олена, Парезановић Марко, Пастор Балинт, Пауновић Снежана, Пек Золтан, Перић Срето, Петковић Владимир, Петровић Душан, Петровић Мира, Петровић Петар, Петровић Б. Снежана, Петровић Р. Снежана, Пешић Оливера, Предић Гордана, Радета Вјерица, Радичевић Далибор, Радојичић Зоран, Радуловић Саша, Ракић Катарина, Ракоњац Весна, Ракоњац др Љубинко, Ранчић Бранимир, Рашковић Ивић др Санда, Репац Десанка, Ристић Марина, Ристић Славиша, Ристичевић Маријан, Рубаковић Биљана, Ружић Бранко, Савић Никола, Савкић Драган, Стаменковић Бранка, Станковић Здравко, Станковић Мирољуб, Станковић-Ђуричић Мирослава, Станојевић Велимир, Стевановић Александар, Стевановић Ана, Стевановић Верољуб, Стевић Звонимир, Стојадиновић Данијела, Стојиљковић Ивана, Стојковић Душица, Стојмировић проф. др Љубиша, Стошић Хаџи Милорад, Сушец Жељко, Тарбук Душко, Тепић Мариника, Томашевић Дамњановић Тања, Томић Александра, Тончев Ивица, Тончев Новица, Торбица Бојан, Турк Милена, Ћирић Ана, Ћирић Горан, Ћорилић Милена, Угљанин др Сулејман, Фехратовић Јахја, Филиповић Србислав, Филиповски Дубравка, Фремонд Арпад, Хасани Фатмир, Цокић Радослав, Чабради Горан, Чабраја Александра, Чанак Ненад, Чолаковић Момо, Чомић Гордана, Чотрић Александар, Шаровић Немања, Шеварлић проф. др Миладин, Шешељ проф. др Војислав, Шормаз Драган и Шулкић Дејан.

Пошто је потврђен мандат свим народним посланицима, председавајући је, сагласно члану 101. став 4. Устава Републике Србије, констатовао да је Народна скупштина конституисана.

Након тога, народни посланици су, сагласно члану 17. Закона о Народној скупштини, положили заклетву.

Затим је председавајући одредио паузу у трајању од једног часа, како би у том времену биле образоване посланичке групе и били поднети предлози за председника, потпредседнике, генералног секретара и чланове и заменике чланова радних тела Народне скупштине.

После паузе, седница је настављена у 14 часова и 5 минута.

Председавајући је обавестио да су у Народној скупштини, сагласно члану 22. Пословника, конституисане следеће посланичке групе:

- Посланичка група Српска напредна странка. За председника Посланичке групе одређен је народни посланик др Александар Мартиновић, а за његовог заменика народни посланик др Владимир Орлић,

- Посланичка група Социјалистичка партија Србије (СПС). За председника Посланичке групе одређен је народни посланик Ивица Дачић, а за његовог заменика народни посланик Александар Антић,

- Посланичка група Српска радикална странка. За председника Посланичке групе одређен је народни посланик проф. др Војислав Шешељ, а за његовог заменика народни посланик Немања Шаровић,

- Посланичка група Доста је било. За председника Посланичке групе одређен је народни посланик Саша Радуловић, а за његовог заменика народни посланик Александар Стевановић,

- Посланичка група Демократска странка. За председника Посланичке групе одређен је народни посланик Бојан Пајтић, а за његовог заменика народни посланик Наташа Вучковић,

- Посланичка група Социјалдемократска партија Србије. За председника Посланичке групе одређен је народни посланик др Милорад Мијатовић, а за његовог заменика народни посланик Милена Бићанин,

- Посланичка група Партија уједињених пензионера Србије (ПУПС). За председника Посланичке групе одређен је народни посланик Милан Кркобабић,

- Посланичка група Двери. За председника Посланичке групе одређен је народни посланик Бошко Обрадовић, а за његовог заменика народни посланик Срђан Ного,

- Посланичка група Демократска странка Србије. За председника Посланичке групе одређена је народни посланик др Санда Рашковић-Ивић, а за њеног заменика народни посланик Милан Лапчевић,

- Посланичка група Јединствена Србија.За председника Посланичке групе одређен је народни посланик Драган Марковић, а за његовог заменика народни посланик Петар Петровић,

- Посланичка група Либерално демократска партија – СДА Санџака.За председника Посланичке групе одређен је народни посланик Чедомир Јовановић, а за његовог заменика народни посланик Енис Имамовић,

- Посланичка група Нова Србија. За председника Посланичке групе одређен је народни посланик Велимир Станојевић, а за његовог заменика народни посланик Дубравка Филиповски,

-Посланичка група Савез војвођанских Мађара – Партија за демократско деловање. За председника Посланичке групе одређен је народни посланик Балинт Пастор, а за његовог заменика народни посланик Фатмир Хасани,

- Посланичка група Покрет социјалиста – Народна сељачка странка – Уједињена сељачка странка. За председника Посланичке групе одређен је народни посланик Ђорђе Комленски, а за његовог заменика народни посланик Маријан Ристичевић,

- Посланичка група Лига социјалдемократа Војводине – Зелена странка. За председника Посланичке групе одређен је народни посланик Ненад Чанак, а за његовог заменика народни посланик Горан Чабради,

- Посланичка група Социјалдемократска странка. За председника Посланичке групе одређен је народни посланик Марко Ђуришић, а за његовог заменика народни посланик Мирослав Алексић.

Затим је Народна скупштина наставила рад и прешла на **2. тачку дневног реда –** **ИЗБОР ПРЕДСЕДНИКА НАРОДНЕ СКУПШТИНЕ.**

Председавајући је обавестио да је, у складу са чланом 9. Пословника Народне скупштине, примио један предлог кандидата за председника Народне скупштине и да је за председника Народне скупштине предложена народни посланик Маја Гојковић, изабрана са Изборне листе АЛЕКСАНДАР ВУЧИЋ – СРБИЈА ПОБЕЂУЈЕ.

Представник предлагача, народни посланик др Александар Мартиновић, образложио је предлог.

У претресу су учествовали народни посланици: проф. др Војислав Шешељ, председник Посланичке групе Српска радикална странка, Марко Ђуришић, председник Посланичке групе Социјалдемократска странка, представник предлагача (реплицирао му је народни посланик проф. др Војислав Шешељ, након чега су се за реч и реплику јављали представник предлагача и народни посланик проф. др Војислав Шешељ), Балинт Пастор, председник Посланичке групе Савез војвођанских Мађара – Партија за Демократско Деловање и Бојан Пајтић, председник Посланичке групе Демократска странка (након чијег излагања се за реч јавио представник предлача, а реплицирао му је народни посланик Бојан Пајтић).

Председавајући је, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова, након чега су се за реч, по Пословнику, јавили народни посланици: Бошко Обрадовић (за реплику на излагање представника предлагача), др Александар Мартиновић (указао је на повреду члана 107. Пословника) и Бојан Пајтић (за реплику на излагање представника предлагача). Затим се за реч јавио представник предлагача, а по Пословнику, народни посланици: Милан Лапчевић (указао је на повреду члана 103. Пословника, а објашњење је дао председавајући), Бојан Пајтић и проф. др Војислав Шешељ (за реплике на излагање представника предлагача, након чега се за реч јавио представник предлагача, а реплицирао му је народни посланик проф. др Војислав Шешељ), Јасмина Николић (указала је на повреду члана 106. Пословника, а објашњење је дао председавајући), Маја Гојковић (указала је на повреде чл. 104. и 107. Пословника, а након објашњења које је дао председавајући, указала је и на повреду члана 7. став 1. Пословника, а објашњење је дао председавајући), Александра Јерков (указала је на повреду члана 103. Пословника) и Маја Гојковић (указала је на повреде члана 27. и члана 103. став 2. Пословника), након чега је председавајући одредио паузу у трајању од 10 минута.

После паузе, седница је настављена у 17 часова и 15 минута.

У наставку претреса учествовала је народни посланик др Санда Рашковић Ивић, председник Посланичке групе Демократска странка Србије (у току чијег излагања је председавајући изрекао опомену народном посланику Верољубу Арсићу), након чега су се за реч, по Пословнику, јавили народни посланици: Маја Гојковић (указала је на повреде чл. 106, 107, 108. и 109. Пословника, а затим и на повреду члана 27. Пословника, а објашњење је дао председавајући), Владимир Ђукановић (указао је на повреду члана 107. Пословника и затражио да се Народна скупштина у Дану за гласање изјасни о томе) и мр Игор Бечић (који није навео члан Пословника на који се повреда односи). Затим се за реч јавио представник предлагача, а по Пословнику, народни посланици: Срђан Ного (указао је на повреде чл. 106. и 107. Пословника и затражио да се Народна скупштина у Дану за гласање изјасни о наведеним повредама), Милан Лапчевић (указао је на повреде чл. 108, 103. и 106. Пословника), Бошко Обрадовић (указао је на повреде чл. 106. и 109. Пословника, а објашњење је дао председавајући), Татјана Мацура (указала је на повреду члана 108. став 2. Пословника) и др Санда Рашковић Ивић (за реплику на излагање представника предлагача). Након тога, за реч се јавио представник предлага, коме је реплицирала народни посланик др Санда Рашковић Ивић, а народни посланик Ђорђе Вукадиновић је указао на повреду члана 107. Пословника. Затим се за реч поново јавио представник предлагача, коме је реплицирао народни посланик Ђорђе Вукадиновић, а народни посланик Владимир Ђукановић је указао на повреду члана 107. Пословника, након чега су се за реч јавили представник предлагача, народни посланик Марија Обрадовић, која је указала на повреду члана 109. Пословника, а народни посланик Ђорђе Вукадиновић је реплицирао представнику предлагача који се затим јавио за реч.

У наставку претреса учествовали су народни посланици: Чедомир Јовановић, председник Посланичке групе Либерално демократска партија – СДА Санџака, Ненад Чанак, председник Посланичке групе Лига социјалдемократа Војводине – Зелена странка, Ђорђе Комленски, председник Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА - УЈЕДИЊЕНА СЕЉАЧКА СТРАНКА, Саша Радуловић, председник Посланичке групе „Доста је било“ (након чега је народни посланик Верољуб Арсић указао на повреду члана 107. став 1. Пословника, а објашњење је дао председавајући), Бошко Обрадовић, председник Посланичке групе ДВЕРИ и представник предлагача, коме је реплицирао народни посланик проф. др Војислав Шешељ. Након тога, на повреде Пословника су указали народни посланици: Владимир Ђукановић (на повреде чл. 106. и 107. Пословника), Ђорђе Вукадиновић (на повреду члана 107. Пословника) и Маријан Ристичевић (на повреде чл. 27, 103, 106. и 107. Пословника), а затим су се за реплике на излагање представника предлагача јавили народни посланици Бошко Обрадовић и Саша Радуловић.

Првог дана рада, седница је завршена у 19 часова и 55 минута.

**Други дан рада – 6. јун 2016. године**

Седница је почела у 10 часова и 10 минута.

Првој седници Народне скупштине, у складу са чланом 3. Пословника Народне скупштине, председавао је Драгослав Мићуновић, најстарији народни посланик, коме су у раду помагали по један, најмлађи, народни посланик са четири изборне листе које су добиле највећи број посланичких места, и то: Ивана Николић, најмлађи народни посланик са Изборне листе АЛЕКСАНДАР ВУЧИЋ – СРБИЈА ПОБЕЂУЈЕ, Стефана Миладиновић, најмлађи народни посланик са Изборне листе ИВИЦА ДАЧИЋ – "Социјалистичка партија Србије (СПС), Јединствена Србија (ЈС) – Драган Марковић Палма", Александра Белачић, најмлађи народни посланик са Изборне листе ДР ВОЈИСЛАВ ШЕШЕЉ – СРПСКА РАДИКАЛНА СТРАНКА и Милош Бошковић, најмлађи народни посланик са Изборне листе ДОСТА ЈЕ БИЛО – САША РАДУЛОВИЋ, као и Бранко Маринковић, заменик генералног секретара Народне скупштине.

Председавајући је констатовао да, према службеној евиденцији, седници присуствује 180 народних посланика, а применом електронског система за гласање утврђено је да је у сали присутно 197 народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Према евиденцији Службе Народне скупштине, седници нису присуствовали, а нису обавестили о спречености, народни посланици: Душан Борковић, Жика Гојковић, Муамер Зукорлић, Расим Љајић и Јахја Фехратовић.

Затим је Народна скупштина наставила рад по **2. тачки дневног реда – ИЗБОР ПРЕДСЕДНИКА НАРОДНЕ СКУПШТИНЕ.**

Након што су се за реч јавили народни посланици: др Александар Мартиновић, представник предлагача, проф. др Војислав Шешељ, председник Посланичке групе Српска радикална странка, Ђорђе Вукадиновић (указао је на повреду члана 107. став 1. Пословника, након чега је председавајући одговорио народном посланику др Александру Мартиновићу, поводом питања која је покренуо у претходном јављању), Маја Гојковић, Саша Радуловић (указао је на повреду члана 106. став 1. Пословника), Драган Шормаз (указао је на повреду члана 107. став 2. Пословника) и др Александар Мартиновић (позвао се на члан 3. став 1. Пословника, а објашњење је дао председавајући), у наставку претреса учествовали су народни посланици: Драган Марковић, председник Посланичке групе Јединствена Србија, Дубравка Филиповски, заменик председника Посланичке групе НОВА СРБИЈА (након чијег излагања је народни посланик Душан Павловић указао на повреду члана 106. Пословника), Милан Кркобабић, председник Посланичке групе Партија уједињених пензионера Србије (ПУПС), др Милорад Мијатовић, председник Посланичке групе Социјалдемократска партија Србије, Александар Антић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС) (након чијег излагања је народни посланик Горан Јешић указао на повреду члана 106. Пословника), Марија Обрадовић, представник Посланичке групе Српска напредна странка (након чијег излагања су се за реч, по Пословнику, јавили народни посланици: Бојан Пајтић – указао је на повреду члана 107. Пословника, Ана Стевановић – указала је на повреду члана 106. став 1. Пословника, Радослав Милојичић – указао је на повреду члана 108. Пословника, Маја Гојковић – указала је на повреду члана 27. став 2. Пословника, Верољуб Арсић – указао је на повреду члана 103. став 7. Пословника и Саша Радуловић – указао је на повреду члана 106. став 1. Пословника), Милија Милетић и Мирослав Алексић (поводом чијег излагања се за реч јавио представник предлагача, а реплицирао му је народни посланик Мирослав Алексић), након чега је председавајући одредио паузу у трајању од 10 минута.

Седница је настављена у 12 часова и 25 минута, а за реч се јавио представник предлагача, поводом реплике народног посланик Мирослава Алексића. У наставку претреса учествовали су народни посланици: Милена Турк, Славиша Ристић (након чега су се за реч, по Пословнику, јавили народни посланици: Маја Гојковић – за реплику на излагање народног посланика Славише Ристића, Владимир Ђукановић – указао је на повреду члана 107. Пословника, Славиша Ристић - за реплику народном посланику Маји Гојковић, Владимир Ђукановић – за реплику народном посланику Славиши Ристићу, након чега су узајамно реплицирали народни посланици Владимир Ђукановић и Славиша Ристић и Милан Лапчевић – указао је на повреду члана 107. Пословника), Срђан Ного (реплицирао му је народни посланик Владимир Ђукановић), Ђорђе Милићевић, Зоран Живковић, Маријан Ристичевић (након чега је народни посланик Зоран Живковић указао на повреде чл. 106, 107. и 108. Пословника, а народни посланик Маријан Ристичевић на повреде чл. 103. и 104. Пословника), Саша Радуловић (народни посланик Драгомир Карић је указао на повреду члана 106. Пословника), Верољуб Арсић (народни посланик Саша Радуловић је указао на повреду члана 106. Пословника, а народни посланик Владимир Ђукановић на повреду члана 107. Пословника), Ђорђе Вукадиновић, Владимир Ђукановић (након чега су на повреде Пословника указали народни посланици: Ђорђе Вукадиновић – на повреду члана 107. Пословника, Владимир Ђукановић на повреде чл. 106. и 103. Пословника, а објашњење је дао председавајући, Милан Лапчевић – на повреде чл. 103. и 104. Пословника, а објашњење је дао председавајући, Ђорђе Вукадиновић – на повреду члана 106. став 2. Пословника и Маја Гојковић – на повреду члана 27. став 2. Пословника) и мр Иван Костић (реплицирала му је народни посланик Маја Гојковић).

Председавајући је, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова и одредио паузу до 15,00 часова.

Седница је настављена у 15 часова и 10 минута.

У наставку претреса учествовали су народни посланици: др Бранислав Блажић (реплицирао му је народни посланик проф. др Војислав Шешељ), Балша Божовић, Александар Марковић (реплицирао му је народни посланик Бојан Пајтић), представник предлагача (реплицирао му је народни посланик Бојан Пајтић, а затим су узајамно реплицирали народни посланици Балша Божовић и Александар Марковић, након чега су на повреде Пословника указали народни посланици: Милан Лапчевић – на повреду члана 107. Пословника, Владимир Ђукановић – на повреду члана 108. Пословника, Маријан Ристичевић – на повреде чл. 103, 107, 108. и 109. Пословника и Бојан Пајтић – на повреду члана 107. Пословника), Дејан Николић, представник предлагача и Дарко Лакетић. Затим су се за реч, по Пословнику, јавили народни посланици: Бојан Пајтић (за реплику на излагање представника предлагача), Маја Гојковић (указала је на повреду члана 27. Пословника, а објашњење је дао председавајући), Ђорђе Комленски (указао је на повреду члана 103. став 1. Пословника), Владимир Ђукановић (указао је на повреде чл. 104. и 108. Пословника), Биљана Пантић Пиља (указала је на повреду члана 100. Пословника) и мр Игор Бечић (указао је на повреду члана 103. став 3. Пословника) и представник предлагача, након чега је председавајући позвао шефове посланичких група да дођу у салу I, а затим је одредио паузу у трајању од 10 минута.

Седница је настављена у 16 часова и 50 минута.

У наставку претреса учествовали су народни посланици: Александра Јерков (реплицирала јој је народни посланик Маја Гојковић, након чега се за реплику јавила народни посланик Александра Јерков, а на повреду члана 27. Пословника је указала народни посланик Биљана Пантић Пиља), Александра Ђуровић (реплицирао јој је народни посланик Бошко Обрадовић, затим је народни посланик Милан Лапчевић указао на повреду члана 104. Пословника, након чега је народни посланик Александра Ђуровић реплицирала народном посланику Бошку Обрадовићу, народни посланик Милан Лапчевић је указао на повреду члана 104. Пословника, народни посланик Татјана Мацура је указала на повреду члана 106. став 1. Пословника, народни посланик Владимир Ђукановић је указао на повреде чл. 103, 104. и 108. Пословника и народни посланик Владимир Орлић је указао на повреде чл. 27. и 109. Пословника, а објашњење је дао председавајући), Јован Палалић, Марко Парезановић, Мирко Крлић, проф. др Марко Атлагић (након чијег излагања је народни посланик Саша Радуловић указао на повреду члана 106. став 1. Пословника, а затим су узајамно реплицирали народни посланици Бојан Пајтић и проф. др Марко Атлагић), Србислав Филиповић, Наташа Мићић, Зоран Красић и Драган Шормаз, након чега је председавајући одредио паузу у трајању од 10 минута.

Седница је настављена у 18 часова и 50 минута.

У наставку претреса учествовали су народни посланици: др Жарко Кораћ, Владимир Орлић, Милорад Мирчић (реплицирао му је народни посланик мр Игор Бечић, а затим је народни посланик проф. др Војислав Шешељ указао на повреду Пословника, не наводећи члан Пословника на који се повреда односи), представник предлагача (након чијег излагања су се за реч, по Пословнику, јавили народни посланици: проф. др Војислав Шешељ – за реплику, Вјерица Радета – указала је на повреду члана 107. Пословника, а објашњење је дао председавајући, Бошко Обрадовић – за реплику на излагање представника предлагача, који се затим јавио за реч, мр Игор Бечић – за реплику народном посланику проф. др Војиславу Шешељу, који је затим реплицирао представнику предлагача и др Александар Мартиновић – указао је на повреду члана 107. Пословника), Александра Томић, проф. др Војислав Шешељ, председник Посланичке групе Српска радикална странка (након чијег излагања су на повреде Пословника указали народни посланици Ђорђе Вукадиновић – на повреду члана 107. став 1. Пословника и Маја Гојковић – на повреду члана 27. Пословника), др Санда Рашковић Ивић, председник Посланичке групе Демократска странка Србије, Бојан Пајтић, председник Посланичке групе Демократска странка, Чедомир Јовановић, председник Посланичке групе Либерално демократска партија – СДА Санџака, Саша Радуловић, председник Посланичке групе „Доста је било“, Ивица Дачић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (реплицирао му је народни посланик Чедомир Јовановић, коме је затим реплицирао народни посланик Ивица Дачић) и Ђорђе Комленски, председник Посланичке групе ПОКРЕТ СОЦИЈАЛИСТА - НАРОДНА СЕЉАЧКА СТРАНКА - УЈЕДИЊЕНА СЕЉАЧКА СТРАНКА, након чијег излагања је председавајући закључио претрес, обратио се народним посланицима и одредио паузу у трајању од 15 минута.

Седница је настављена у 20 часова и 55 минута.

Сагласно члану 9. став 5. Пословника, председавајући је утврдио Листу кандата за председника Народне скупштине на којој је један кандидат – народни посланик Маја Гојковић.

Пре приступања избору председника Народне скупштине, председавајући је подсетио да је потребно да Народна скупштина одлучи да ли ће се о избору за председника гласати тајно или јавно, а јавно се гласа прозивањем народних посланика и предложио да се избор председника обави јавним гласањем – прозивањем народних посланика.

Народна скупштина је, већином гласова (од 227 присутних народних посланика, 207 је гласало за, четири против, три су се уздржала, а 13 није гласало), прихватила предлог председавајућег да се избор председника Народне скупштине обави јавним гласањем, прозивањем народних посланика.

Затим је Народна скупштина приступила јавном гласању за избор председника Народне скупштине прозивањем народних посланика на начин и по поступку утврђеном чланом 131. Пословника.

Након спроведеног јавног гласања прозивањем народних посланика и утврђивања резултата гласања, председавајући је обавестио да је од 233 присутна народна посланика, за кандидата за председника Народне скупштине Мају Гојковић гласало 159 народних посланика, 73 против, а један се уздржао.

На основу резултата гласања, председавајући је констатовао да је Народна скупштина, већином гласова свих народних посланика, изабрала Мају Гојковић за председника Народне скупштине и честитао јој на избору.

Затим се председник Маја Гојковић обратила народним посланицима и захвалила на поверењу које су јој указали избором за председника Народне скупштине.

Затим је Народна скупштина прешла на **3. тачку дневног реда – ИЗБОР ПОТПРЕДСЕДНИКА НАРОДНЕ СКУПШТИНЕ.**

Председник Народне скупштине је подсетила да је чланом 14. Пословника Народне скупштине прописано да Народна скупштина утврђује број потпредседника на предлог председника Народне скупштине. Сагласно наведеној одредби Пословника и обављеним консултацијама са представницима посланичких група, председник је предложила да Народна скупштина утврди да у овом сазиву има седам потпредседника.

Затим је председник обавестила да је, у складу са чланом 15. Пословника Народне скупштине, примила предлог за седам кандидата за потпредседнике Народне скупштине и да су кандидати за потпредседнике Народне скупштине народни посланици: Константин Арсеновић, изабран са Изборне листе АЛЕКСАНДАР ВУЧИЋ - СРБИЈА ПОБЕЂУЈЕ, Верољуб Арсић, изабран са Изборне листе АЛЕКСАНДАР ВУЧИЋ - СРБИЈА ПОБЕЂУЈЕ, проф. др Владимир Маринковић, изабран са Изборне листе АЛЕКСАНДАР ВУЧИЋ - СРБИЈА ПОБЕЂУЈЕ, Ђорђе Милићевић, изабран са Изборне листе ИВИЦА ДАЧИЋ - „Социјалистичка партија Србије (СПС), Јединствена Србија (ЈС) - Драган Марковић Палма“, Јасмина Николић, изабрана са Изборне листе ДОСТА ЈЕ БИЛО - САША РАДУЛОВИЋ, Вјерица Радета, изабрана са Изборне листе „Др ВОЈИСЛАВ ШЕШЕЉ - СРПСКА РАДИКАЛНА СТРАНКА“ и Гордана Чомић, изабрана са Изборне листе ЗА ПРАВЕДНУ СРБИЈУ - ДЕМОКРАТСКА СТРАНКА (НОВА, ДСХВ, ЗЗС).

Након тога, председник је отворила претрес о предлогу кандидата за потпредседнике Народне скупштине.

С обзиром да се нико од народних посланика није јавио за реч, председник је закључила претрес.

Народна скупштина је, већином гласова (од 228 присутних народних посланика, 206 је гласало за, 12 против, два су се уздржала, а осам није гласало), утврдила да у овом сазиву има седам потпредседника.

Затим је председник, сагласно члану 16. став 5. Пословника, по азбучном реду презимена, утврдила Листу кандидата за потпредседнике Народне скупштине:

1. Константин Арсеновић,

2. Верољуб Арсић,

3. проф. др Владимир Маринковић,

4. Ђорђе Милићевић,

5. Јасмина Николић,

6. Вјерица Радета и

7. Гордана Чомић.

Пре преласка на гласање, председник је подсетила да, ако Народна скупштина одлучи да се гласа јавно, према члану 17. став 2. Пословника, гласа се прозивком.

Такође, председник је подсетила да Народна скупштина, према члану 104. став 1. Устава Републике Србије, бира потпредседнике Народне скупштине већином гласова свих народних посланика, након чега је Народна скупштина приступила гласању.

Пошто је закључила гласање и саопштила да је за кандидате Константина Арсеновића, Верољуба Арсића, проф. др Владимира Маринковића, Ђорђа Милићевића, Вјерицу Радета гласало 207 народних посланика, да нико није гласао против, а да су се два уздржала и да је за кандидата Гордану Чомић гласало 208 народних посланика, да нико није гласао против, а да се један уздржао, као и да је за кандидата Јасмину Николић гласало 16 народних посланика, 75 против, три су се уздржала, а 115 није желело да гласа, председник је констатовала да су кандидати: Константин Арсеновић, Верољуб Арсић, проф. др Владимир Маринковић, Ђорђе Милићевић, Вјерица Радета и Гордана Чомић добили већину гласова свих народних посланика и да су изабрани за потпредседнике Народне скупштине, након чега је, у име народних посланика и у своје име, честитала потпредседницима Народне скупштине на избору.

Затим је Народна скупштина прешла на **4. тачку дневног реда – ИМЕНОВАЊЕ ГЕНЕРАЛНОГ СЕКРЕТАРА НАРОДНЕ СКУПШТИНЕ**.

У претресу су учествовали народни посланици Бошко Обрадовић, председник Посланичке групе ДВЕРИ и Бојан Пајтић, председник Посланичке групе Демократска странка.

Пошто се нико више није јавио за реч, председник је закључила претрес, а затим је Народна скупштина приступила гласању.

Након што је закључила гласање, председник је констатовала да је Народна скупштина, већином гласова од укупног броја народних посланика (од 197 присутних народних посланика, 159 је гласало за, 20 против, 12 се уздржало, а шест није гласало), именовала Светиславу Булајић за генералног секретара Народне скупштине.

Председник је, у име народних посланика и у своје име, честитала Светислави Булајић на именовању за генералног секретара Народне скупштине.

Председник је обавестила да се нису стекли услови да Народна скупштина пређе на **5. тачку дневног реда – ИЗБОР ЧЛАНОВА РАДНИХ ТЕЛА НАРОДНЕ СКУПШТИНЕ**, због тога што неке посланичке групе нису доставиле своје предлоге кандидата за чланове радних тела Народне скупштине или су доставиле предлоге који нису у складу са квотама које им припадају у погледу броја чланова радних тела Народне скупштине и да ће се, у том смислу, обавити додатне консултације, као и да ће народни посланици о наставку седнице бити накнадно обавештени.

Другог дана рада, седница је завршена у 23 часа и 35 минута.

**Трећи дан рада – 22. јун 2016. године**

Седница је почела у 10 часова и 5 минута.

Седници је председавала Маја Гојковић, председник Народне скупштине Републике Србије.

Председник је констатовала да, према службеној евиденцији, седници присуствују 134 народна посланика, а применом електронског система за гласање утврђено је да је у сали присутно 168 народних посланика и да постоје услови за рад Народне скупштине, у смислу члана 88. став 5. Пословника Народне скупштине.

Председник је обавестила да су јавили да ће одсуствовати народни посланици: проф. др Жарко Обврадовић, Константин Арсеновић, Стефана Миладиновић, Гордана Чомић, Весна Марјановић и Наташа Вучковић.

Према евиденцији Службе Народне скупштине, седници нису присуствовали, а нису обавестили о спречености, народни посланици: Душан Бајатовић, Балша Божовић, Душан Борковић, Жика Гојковић, Горан Јешић, Михаило Јокић, Драгомир Карић, Миланка Карић, Борисав Ковачевић, Милан Кркобабић, Татјана Мацура, Наташа Мићић и др Сулејман Угљанин.

Затим је Народна скупштина наставила рад и прешла на **5. тачку дневног реда - ИЗБОР ЧЛАНОВА РАДНИХ ТЕЛА НАРОДНЕ СКУПШТИНЕ.**

За ову тачку дневног реда народни посланици су примили Предлог одлуке о избору чланова и заменика чланова одбора Народне скупштине Републике Србије.

Сагласно члану 192. став 3. Пословника Народне скупштине, председник Народне скупштине је отворила јединствени претрес оПредлогу одлуке.

У јединстврном претресу учествовали су народни посланици: проф. др Војислав Шешељ, председник Посланичке групе Српска радикална странка (након чијег излагања је народни посланик др Александар Мартиновић указао на повреду члана 27. Пословника, а објашњење је дала председник), Марко Ђуришић, председник Посланичке групе Социјалдемократска странка, Бошко Обрадовић, председник Посланичке групе ДВЕРИ (народни посланик Душан Павловић указао је на повреду члана 106. Пословника, а објашњење је дала председник), Верољуб Арсић, представник Посланичке групе Српска напредна странка и Зоран Живковић, који је у излагању навео да је у Предлогу одлуке, без његове сагласности, предложен за заменика члана у Одбору за контролу служби безбедности, због чега је замолио да се његово име брише из Предлога одлуке, након чега је председник, уважавајући захтев, затражила да се у записник унесе да се из дела Предлога одлуке, под редним бројем 19. Одбор за контролу служби безбедности, редни број 8. Зоран Живковић, за заменика члана - брише. У наставку јединственог претреса учествовао је народни посланик проф. др Војислав Шешељ, председник Посланичке групе Српска радикална странка, након чега су се за реч, по Пословнику, јавили народни посланици: Милан Лапчевић (указао је на повреду члана 108, а у вези члана 106. Пословника), проф. др Љубиша Стојмировић (указао је на повреду члана 107. Пословника) и др Александар Мартиновић (реплицирао је народном посланику проф. др Војиславу Шешељу), после чега је председник закључила јединствени претрес.

Народна скупштина је, већином гласова од укупног броја народних посланика (од 216 присутних народних посланика, 207 је гласало за, два су се уздржала, а седам није гласало), усвојила Предлог одлуке о избору чланова и заменика чланова одбора Народне скупштине Републике Србије, у целини.

Након тога, Народна скупштина је, сагласно члану 103. став 6. Пословника, прешла на одлучивање о повредама Пословника на које су, у току седнице, указали народни посланици.

Народна скупштина је одлучила да је било повреде: члана 107. Пословника Народне скупштине, на коју је указао народни посланик Владимир Ђукановић, на седници 3. јуна 2016. године, у 17 часова и 37 минута (од 217 присутних народних посланика, 131 је гласао за, 11 против, један се уздржао, а 74 нису гласала) и чл. 106. и 107. Пословника Народне скупштине, на које је указао народни посланик Срђан Ного, на седници 3. јуна 2016. године, у 17 часова и 50 минута (од 213 присутних народних посланика, 148 је гласало за, 12 против, а 53 нису гласала).

Пошто је Народна скупштина обавила разматрање свих тачака дневног реда ове седнице и одлучивање о њима, председник Народне скупштине је, сагласно члану 102. Пословника Народне скупштине, закључила Прву седницу Народне скупштине Републике Србије.

Трећег дана рада, седница је закључена у 10 часова и 55 минута.

|  |  |
| --- | --- |
| ГЕНЕРАЛНИ СЕКРЕТАР | ПРЕДСЕДНИК |
|  |  |
| Светислава Булајић | Маја Гојковић |